Länsi-Uudenmaan pataljoona

Länsi-Uudenmaan pataljoona oli Suomen sisällissodan aikana toiminut valkoisten osasto, joka liikkui Uudenmaan ja Varsinais-Suomen pitäjissä huhti-toukokuussa 1918 puhdistamassa seutuja punaisista. Pataljoona koostui Pellingin taistelussa helmikuussa 1918 vangiksi jääneistä suojeluskuntalaisista, jotka oli Helsingin valtauksen jälkeen vapautettu sotavankeudesta. 

Länsi-Uudenmaan pataljoona suoritti muun muassa Vihdin teloitukset, Västankvarnin teloitukset sekä Perttulan teloitukset. Osastoa komensi vänrikki Edvard Ward ja komppanianpäälliköitä olivat Ivar Ståhle ja Ivar Hast. Länsi-Uudenmaan pataljoona syyllistyi tekoihin, jotka ovat nykykäsityksen mukaan selkeästi sotarikoksia. Se ampui muun muassa Tekla Åhl- ja Hilja Heino -nimiset naiset Västankvarnissa sotatuomari Erik Grotenfeltin käskystä.

Lähteet 

Valkoinen terrori
Suomen sisällissodan valkoiset erillisyksiköt
Inkoon historia
Uudenmaan historia
Vihdin historia